**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΜΗΜΑ ΤΕΧΝΙΤΩΝ & ΕΡΓΑΤΩΝ**

**ΤΕΧΝΙΚΗ ΠΕΡΙΓΡΑΦΗ**

Πρόκειται για εργασίες κλειδαρά σε όλους τους χώρους που στεγάζονται Υπηρεσίες της Βουλής.

ΠΕΡΙΓΡΑΜΜΑ ΕΡΓΑΣΙΩΝ

1. Άνοιγμα πάσης φύσεως κλειδαριών θυρών (διάρρηξη κλειδωμένης θύρας)

2. . Άνοιγμα πάσης φύσεως κλειδαριών επίπλων

3. Επισκευή πάσης φύσεως κλειδαριών θυρών και επίπλων

4. Αντικατάσταση κλειδαριών θυρών και επίπλων όλων των ειδών (το υλικό του επίπλου ή της θύρας είναι ξύλο ή μέταλλο)

5. Τοποθέτηση και ρύθμιση σουστών αέρος

6. Κατασκευή αντιγράφων κλειδιών

7. Κατασκευή κλειδιών απλών σε passo

8. Κατασκευή κλειδαριών ασφαλείας σε passo

9. Κατασκευή χωνευτών κλειδιών

10. Άνοιγμα χρηματοκιβωτίου

11. Άνοιγμα – τοποθέτηση λουκέτων και κρίκων ασφαλείας

**ΕΙΔΙΚΟΙ ΟΡΟΙ**

* Ο ανάδοχος, υποχρεούται, λόγω της ιδιαιτερότητας των εργασιών και των αναγκών της Βουλής, να ανταποκρίνεται αμέσως (εντός 2ωρου), όταν καλείται σε όποιο από τα κτίρια που στεγάζονται υπηρεσίες της Βουλής.
* Σε περίπτωση αδυναμίας του αναδόχου να ανταποκριθεί σε αυτό το έργο, κηρύσσεται έκπτωτος και τη θέση του καταλαμβάνει ο επόμενος μειοδότης.
* Στην περίπτωση, τυχόν, πρόκλησης οιωνδήποτε ζημιών ο ανάδοχος θα φέρει την απόλυτη και αποκλειστική ευθύνη για την πλήρη αποκατάστασή τους.
* Η συγκέντρωση, αποκομιδή και απόρριψη όλων των άχρηστων υλικών που θα προκύψουν από τις εκτελούμενες εργασίες θα γίνεται από τον ανάδοχο.
* Όλα τα υλικά που θα χρησιμοποιούνται για την εκτέλεση του ανωτέρω έργου, θα πρέπει να είναι καινούργια, άριστης ποιότητας και τυποποιημένα προϊόντα γνωστών κατασκευαστών, που ασχολούνται κανονικά με την παραγωγή τέτοιων υλικών, χωρίς ελαττώματα και θα έχουν τις διαστάσεις και τα βάρη που προβλέπονται από τους κανονισμούς. Ιδιοκατασκευές ή μεταχειρισμένα υλικά επιτρέπονται μόνο για τις περιπτώσεις που δεν υπάρχει υλικό καινούργιο στο εμπόριο, λόγω της παλαιότητας των κτιρίων του Κοινοβουλίου.
* Λόγω των ειδικών συνθηκών θα πρέπει να χρησιμοποιείται έμπειρο προσωπικό, αυξημένης εμπιστοσύνης, το οποίο θα είναι εφοδιασμένο με άδεια εργασίας και θα έχει ασφαλιστεί στο Ι.Κ.Α. ή άλλον φορέα.
* Η Βουλή διατηρεί το δικαίωμα να παρατείνει τη σύμβαση που θα συναφθεί μεταξύ αυτής και του αναδόχου, για δώδεκα μήνες μετά τη λήξη αυτής.
* Στην οικονομική προσφορά θα αναφέρονται οι τιμές πλέον ΦΠΑ.
* Η οικονομική προσφορά θα ισχύει για ένα (1) έτος.
* Η οικονομική προσφορά των ενδιαφερομένων θα συνταχτεί με την συμπλήρωση του επισυναπτόμενου πίνακα προσφοράς και ο κάθε ενδιαφερόμενος θα συμπληρώσει με τιμές **όλες** τις αναφερόμενες εργασίες.
* Ανάδοχος κηρύσσεται ο προσφέρων τη χαμηλότερη συνολική τιμή για όλες τις εργασίες του πίνακα προσφοράς.
* Η Επιτροπή Διενέργειας του Διαγωνισμού διατηρεί το δικαίωμα να ματαιώσει οποτεδήποτε την παρούσα διαδικασία .
* Η δημοσίευση στο Διαδίκτυο της πρόσκλησης αυτής γίνεται αποκλειστικά για λόγους μεγαλύτερης διαφάνειας και δε μεταβάλει με οποιονδήποτε τρόπο τη νομική φύση της διαδικασίας.

Αθήνα, Οκτώβριος 2015

**Ο ΠΡΟΙΣΤΑΜΕΝΟΣ ΤΟΥ ΤΜΗΜΑΤΟΣ**

**ΤΕΧΝΙΤΩΝ & ΕΡΓΑΤΩΝ**

**ΙΩΑΝΝΗΣ ΣΙΑΜΠΑΝΗΣ**